[{"text_idx": "#000006", "text": "Kultuuriministri kohustuste hulka kuulub iga aasta alguses riigikogu informeerimine, kui hea oli lo\u0303ppenud aasta kultuurielule riigis. Kolmapa\u0308eval (29. I) see taas juhtuski. Ko\u0303ik oleks justkui uus, sest vahetunud on minister ja riigikogu koosseis, on so\u0303lmitud uus koalitsioonilepe, mille sabas ka leheku\u0308lg kultuuri\u00adjuttu. Ko\u0303ik on aga siiski endine, sest kultuuriministeerium on aruande kirjutanud vana po\u0303hja peale, sel on sama kuiv ning igav u\u0308lesehitus ja sisu nagu senistel. Igav seeto\u0303ttu, et aruandes on loetletud igale kultuuriuudiste ja\u0308lgijale teada fakte ning see on ta\u0308iesti apoliitiline. Ja\u0308relikult olnukski vale eeldada, et kultuuriminister To\u0303nis Lukase ettekanne toob Toompea lossi suurde saali ta\u0308ismaja, su\u0308nnib vilgas mo\u0303ttevahetus ja saadikud pakuvad va\u0308lja uusi lennukaid ideid o\u0303itsva kultuuritaime veelgi paremaks kastmiseks."}, {"text_idx": "#000008", "text": "Pole probleemi, pole arutelu. Poliitiliste asjaosaliste enamus oleks ro\u0303o\u0303muga valmis korralisest etendusest loobuma. Nii vo\u0303ibki minna \u2013 ja mitte kauges tulevikus. Ja\u0308rgmise aasta alguses kavatseb ministeerium ku\u0308ll veel esitada riigikogule kehtivate kultuuripoliitika po\u0303hisuundade (2014\u20132020) koondaruande, millega minevik lukku lu\u0308u\u0308akse. Kevadel peaks lubaduste ja\u0308rgi valmima siiski ka uus strateegiadokument aastani 2030 ning selle menetluse silmapiirile on mustad pilved juba kogunema hakanud."}, {"text_idx": "#000011", "text": "Reaalilmas on juba ku\u0308psenud plaan kultuuripoliitika arengusuundadena eeldatavalt kirjapandav tu\u0308histada. Valitsuskabineti jo\u0303ulueelsel no\u0303upidamisel otsustati \"riigieelarve laiapo\u0303hjalise revisjoni\" raames ja\u0308rgmise aasta ma\u0308rtsiks koostada ka \"muuseumide valdkonna to\u0303hustamiskava\". Muuseumid on kultuurivallas vaid katseloomad, ja\u0308rg jo\u0303uab ka muude ka\u0308tte, sest nagu memorandumis kirjas: \"Eesma\u0308rk on rakendada muuseumide to\u0303hustamiskava ettepanekuid edaspidi ka laiemalt kultuurivaldkonnas teatrite ja muude kultuuriasutuste puhul\". Kantseleikeele ko\u0303rgstiilist tavakeelde to\u0303lgituna na\u0308eb rahandusministeerium muuseumides probleemi: muuseumid to\u0308o\u0308tavad halvasti (ei vasta omaniku ehk valitsuse ootustele) ja kulutavad liiga palju raha. Sama ja\u0308reldus kandub loogiliselt u\u0308le ka teistele kultuuriasutustele, ehkki seda pole veel otseso\u0303nu o\u0308eldud."}, {"text_idx": "#000013", "text": "Mis juhtub siis, kui va\u0308lisabi toel on vo\u0303imekus taevani to\u0303stetud, selle lobises ERRi uudistele (\"Riik tahab muuseumide tegevust efektiivsemaks muuta\", 27. I) so\u0303numitoojana va\u0308lja lo\u0303ppvastutuseta muuseumino\u0303unik. Kuigi komisjon peab ja\u0308reldusteni jo\u0303udma andmeid analu\u0308u\u0308sides, on tellimus juba ma\u0308rkso\u0303nastatud. Muuseumid peavad ilmutama \"sisemist efektiivsust\" ning nad peab suunama \"tulemuspo\u0303hisuse\" rajale. Kui muuseume rahaliselt pitsitada, siis \"muuseumide juhtkondadel tekib otsene rahaline stiimul vo\u0303imalikult suurt hulka inimesi ko\u0303netada ja neid muuseumidesse tuua\"."}, {"text_idx": "#000018", "text": "Ministeerium paneb muuseumide rahastamise so\u0303ltuma selgetest mo\u0303o\u0303dikutest"}, {"text_idx": "#000019", "text": "Maarja Vaino: kuidas muinasjutud pa\u0308a\u0308stavad maailma"}, {"text_idx": "#000040", "text": "Lennusadamas on Eesti viljakaima kaptenipiltide maalija to\u0308o\u0308de na\u0308itus"}, {"text_idx": "#000043", "text": "Haapsalu kultuurikeskuses avati na\u0308itus aulidest"}, {"text_idx": "#000044", "text": "Loodusmuuseumi seenena\u0308itus tegi taasiseseisvunud Eesti ku\u0308lastajarekordi"}, {"text_idx": "#000046", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000047", "text": "Galerii: loodusmuuseumi na\u0308itusel saab enne metsa minemist endale seened selgeks teha"}, {"text_idx": "#000054", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}]